Նիժնեարմյանսկայա Խոբզա

Նիժնեարմյանսկայա Խոբզա ( ռուս.` Нижнеармянская Хобза կամ Нижняя Хобза), բուժարանային միկրոշրջան Ռուսաստանի Դաշնության Կրասնոդարի երկրամասի Մեծ Սոչիի Լազարևսկի շրջանում։ Գտնվում է շրջկենտրոն հանդիսացող Լազարևսկոյե միկրոշրջանից 42 կմ հարավ-արևելք, իսկ Սոչիի կենտրոնից 27 կմ հյուսիս-արևմուտք, Խոբզա գետի ափին, ծովի մակարդակից 28 մ բարձրության վրա։

Բնակչությունը 

1920 թվականին գյուղն ուներ 254 բնակիչ (41 ընտանիք), գրեթե բոլորը հայեր։ Ներկայումս բնակիչներն զբաղվում են թեյի և ծխախոտի մշակությամբ, ինչպես նաև այգեգործությամբ։

Առկա են տարրական դպրոց և ակումբ, հյուրանոցներ, հանգստյան տներ և առողջարաններ։ Ունի զարգացած զբոսաշրջություն։

Պատմությունը 

Գյուղն իր անունն ստացել է Խոբզա գետից։ Հայերը եկել են Սամսունի շրջակայքի գյուղերից` 1890 թվականին։

1961 թվականին գյուղն ընդգրկվել է Սոչի քաղաքի կազմի մեջ և ստացել ներքաղաքային միկրոշրջանի կարգավիճակ։

Ծանոթագրություններ

Արտաքին հղումներ 

 Վերխնեարմյանսկայա Խոբզա

Կրասնոդարի երկրամասի գյուղական բնակավայրեր
Սոչի
1866 հիմնադրումներ Ռուսաստանում
1866 թվականին հիմնադրված բնակավայրեր